รพ.จุฬารัตน์ร่วมมอบเครื่อง AEDช่วยผู้ป่วยโรคหัวใจ จ.ฉะเชิงเทรา
รพ.จุฬารัตน์มอบเครื่อง AED เครื่องกระตุกหัวใจไฟฟ้าชนิดอัตโนมัติพร้อมทั้งสาธิตวิธีการใช้ โดยเครื่องดังกล่าวจะใช้สำหรับช่วยชีวิตผู้ป่วยที่เกิดภาวะหัวใจขาดเลือดเฉียบพลัน ให้กับศาลากลางจังหวัดฉะเชิงเทรา
6 ส.ค. 2558


แพทย์หญิงชุติมา ปิ่นเจริญ (คนที่2จากซ้าย) ผู้อำนวยการโรงพยาบาลจุฬารัตน์ 11 บางปะกง พร้อมด้วย นายแพทย์ชัยสิทธิ์ ศรีทองชัย (คนที่1จากซ้าย) ผู้อำนวยการสำนักแผน และยุทธศาสตร์กลุ่มโรงพยาบาลจุฬารัตน์ บริษัท โรงพยาบาลจุฬารัตน์ จำกัด (มหาชน)หรือ CHG มอบเครื่องกระตุกหัวใจไฟฟ้าชนิดอัตโนมัติ หรือ AED ให้กับศาลากลางจังหวัดฉะเชิงเทรา
โดยมีนายอนุกูล ตังคณานุกูลชัย (คนที่2จากขวา) ผู้ว่าราชการจังหวัดฉะเชิงเทรา เป็นตัวแทนรับมอบ พร้อมทั้งสาธิตวิธีการใช้ โดยเครื่องดังกล่าวจะใช้สำหรับช่วยชีวิตผู้ป่วยที่เกิดภาวะหัวใจขาดเลือดเฉียบพลัน